

 **REPUBLIKA HRVATSKA**

 **ZAGREBAČKA ŽUPANIJA**

** OPĆINA DUBRAVICA**

 **OPĆINSKO IZBORNO POVJERENSTVO**

 **OPĆINE DUBRAVICA**

KLASA: 012-02/25-01/3

URBROJ: 238-40-04-25-6

Dubravica, 15. travanj 2025.

**O B A V I J E S T**

Općinsko vijeće Općine Dubravica, na svojoj 26. sjednici održanoj 25. ožujka 2025. godine, donijelo je **Odluku o raspisivanju izbora za članove Vijeća mjesnih odbora Općine Dubravica i Odluku o izboru članova Vijeća mjesnih odbora Općine Dubravica.**

 Obje Odluke stupaju na snagu stupanjem na snagu Odluke Vlade Republike Hrvatske o raspisivanju izbora za članove predstavničkih tijela jedinica lokalne i područne (regionalne) samouprave i za općinske načelnike, gradonačelnike i župane te njihove zamjenike odnosno 15. travnja 2025. te su iste objavljene u „Službenom glasniku Općine Dubravica“ broj 02/2025.

**Izbori za članove Vijeća mjesnih odbora Općine Dubravica održati će se u**

**nedjelju, 18. svibnja 2025. godine.**

(obrasci lista kandidata mogu se podići u Općini Dubravica radnim danom

od 9,00 do 14,00 sati ili preuzeti sa internetskih stranica Općine Dubravica [www.dubravica.hr](http://www.dubravica.hr)).

 **Pravo predlaganja** **kandidacijskih lista** za izbor članova vijeća mjesnih odbora imaju sve registrirane političke stranke i birači.

 Kandidacijsku listu za izbor članova vijeća mjesnog odbora može samostalno predložiti jedna politička stranka, te dvije ili više političkih stranaka.

 Ako kandidacijsku listu predlažu birači, za pravovaljanost liste potrebno je prikupiti potpise birača s područja mjesnog odbora za koji se predlaže kandidacijska lista – za članove vijeća svih mjesnih odbora 20 potpisa.

 Prva tri potpisnika kandidacijske liste smatraju se podnositeljima kandidacijske liste.

 **Prijedlog liste kandidata podnosi se na propisanom obrascu** u kojem se navodi ime i prezime kandidata, nacionalnost, adresa prijavljenog prebivališta, datum rođenja, OIB i spol.

 **Ako kandidacijsku listu predlažu birači**, potpisi birača prikupljaju se na propisanom obrascu u koji se unosi ime i prezime birača, adresa prijavljenog prebivališta, broj važeće osobne iskaznice i mjesto njezina izdavanja te potpis birača.

 Svojim potpisom svaki birač može podržati samo jednu kandidacijsku listu.

 Kandidatom se može biti samo na jednoj listi i samo u jednoj izbornoj jedinici.

 Svaki mjesni odbor jedna je izborna jedinica.

 Kandidati na listi moraju biti poredani od rednog broja 1 do zaključno rednog broja koliko se članova vijeća mjesnog odbora bira na izborima. (5 članova)

 Uz listu se dostavlja i očitovanje kandidata o prihvaćanju kandidature, ovjerene od Općinskog izbornog povjerenstva ili javnog bilježnika (ako se očitovanja ovjeravaju kod Općinskog izbornog povjerenstva Općine Dubravica ista se potpisuju i ovjeravaju pred članom izbornog povjerenstva).

 **Prijedlozi lista kandidata za članove vijeća mjesnog odbora moraju biti dostavljeni Općinskom izbornom povjerenstvu Općine Dubravica najkasnije u roku 14 dana** od dana stupanja na snagu Odluke o raspisivanju izbora za Vijeća mjesnih odbora Općine Dubravica odnosno **do 29. travnja do 24:00 sata.**

 Općinsko izborno povjerenstvo Općine Dubravica sastavlja i objavljuje sve pravovaljano predložene liste, kao i zbirnu listu i to u roku od 48 sati od isteka roka utvrđenog za podnošenje lista.

 Objava lista kandidata za izbor članova vijeća mjesnih odbora oglašava se na oglasnim mjestima mjesnog odbora i putem mrežne stranice Općine Dubravica (www.dubravica.hr).

 PREDSJEDNICA

 Marija Filić, dipl. iur.